(224 ) 
Madame, je vous escrips, au paquet icy anexé que je despéchiz iher, 
que ledit sgr. roy nous doneroit audience à la chasse et qu'il responderoit 
à tout article pour article, mays quant il ha monté la montagne ce matin, 
je n’estoie pas si déliberé comme luy pour monter sur ses aultes monta- 
gnes; ayns hay esté contrainct aveque ledit docteur, doyen d'Anvers, at- 
tendre au bas, là où havons vehuz tout le jour le déduict de la chasse, 
et havons vehuz mortz devans nous oultre cent bestes. Et ne vis onques 
chosses de quoy je fusse si merevellieux ne si joieulx; et vous promès que 
je voushay suadé (souhaitée) au déduict à boire de ces vins doulx noveaulx, 
mays je ne vous haÿ pas suhadé à la poygne ; car nous, depuys troys 
heures après la mynuit jusques à sept heures du soyr, havons tout jour 
esté à chival et à la fin couché au champs, et le roy votre père en ung 
pavilion. Touteffoys, après qu'il a esté descendu en revenant au logis 
où il debvoit couchier, je suys tout jour venu parlant avecq luy de votre 
affere et luÿ bay prié de vouloir despécher la poste ce soir ; ce qu'il ha 
concluz fere et, entre les aultres chosses, l’hay solicité de vous envoyer de 
ceste heure la révocation des assignacions ; car sans argent l'hon ne po- 
voit riens. Et m'a respondu que il havoit conclus d'envoyer tielz secours 
que vous n'hariés faulte de riens et qne touchant icelles assignacions il 
luy vouloit bien avoir de l'advis; et quant je luy hay dict que sans cela 
vous ne poviés riens fere; car vous gens d'armes et piétons sans argent ne 
feroient pas un pas sans estre payé devant coup , il m'ha respondu que 
vous vendissiez tout jour de ces alluns(4) et qu'il estoient assés souffisans 
pour suplir à tout ; mais je luy hay dict que l'argent ne se treuve pas si 
promptemant ; et quant les marchans les eussent euz libéralemant en ses 
mains, il ne les eust sceu vendre en deux ans. Et luy hay remonstré co— 
mant icelles assignacions touchent la plus part mess.'s les chivaliers 
de l'ordre et ceulx qui furent en ambassade devers luy ; maysil ha dict 
pour conclusion qu'il n’en sceroit fere despechié par ceste poste, je luy 
hay prié aussy du povoir et de vouloir vous inscripre quelque bons mots 
touchant votre affere, afin qu'il vous donast mellieur couragie de lui fere 
(1) Une quantité considérable d’eluns dont le preduit était destiné au soulage- 
ment des pauvres chrétiens chassés de leur pays par les Tures, avait été saisie et 
mise en sequestre dans les Pays-Bas. L'empereur ordonna ensuite de les restituer. 
Voyez Correspond. de Maximilien, 1, 19. 
